210 ETUDE 



D'essaucier sainte Eglise jamais ne se cessa, 

 De Bourgongne et Lembourcq ducq Philippe sucessa, 

 De Flandres et d'Artoix et de Bourgongne compte, 

 Il fut et palatin qui bien ses tyltres compte. 



Père fut du ducq Jan, drois est qu'il soit nommés, 

 Car de femme honnerable il fut moult renommés, 

 Et la mort prinst le ducq ainsi comme en robant, 

 En l'an XIIIP avecq quattrc en Brabant. 



Aux Chartroix les Digon qu'il fonda sans desjeu 

 Requist pour sépulture y avoir place et lyeu; 

 S'il fut dit, il fut fait. Son filz en fut appert 

 Comme la vérité sur sa tombe en appert. 



Après que mort eust prins le bon prédicesseur, 

 Jehan comme droit hoir demora successeur, 

 De lui et Margherille extraitle de manière, 

 De bon ducq Philippe yssi qui fist mainte banière. 



Et mainte hialme faindre et casser d'œvre france, 

 Sus Engles, sus Barrois, sus Lorrains et sus France, 

 Le noble ducq Jehan dont la vie prospère 

 Et florist en loenge avecq Philippe son père. 



Chincq ans le pas passa par ung furtif hommage 

 A Monstreau faut Yonne, de coy ce fut dommage; 

 Phelippe de ses pais les hommages rechut, 

 Puis pour vengier la mort du ducq que on déchut. 



Cherriant sur son droit selong la vérité, 

 Le roy li requist, paix s'en fu ahireté, 

 D'Amiens et de Péronne et d'Abbeville en Somme 

 Avec le droit qu'il eult dessus l'iawe de Somme. 



Angloix, Franchois, Gascons, Dinantoix et Normans, 

 Gantoix et Poitevins, Hedroix et Allemans 

 S'esmurent contre luy, cuidant mieux valoir; 

 Mais tous les subjuga et misl à son voloir. 



